**Referat VFB-bestyrelsesmøde 30.06.22**

1. **Siden sidst**

Kluboffice, er vi videre? Jannie tager téten på det.

1. **Bordopsætning i år og fremadrettet**

Der er nu lavet aftale med LKB om fordelingen af pengene for bordopsætningen for i år. Vi kan sende en faktura på 56.000,- kr. til LKB nu. Forventningen er at der bliver ca 20 opsætninger om året, hvilket vil give en indtægt på omkring 80.000,- kr. for os.

Vi skal drøfte videre om opgaven skal deles mere ud, således at forældre også kan være med til at hjælpe og tjene penge til at et ungdomshold f.eks kan deltage i en cup med overnatning med en lav egenbetaling.

1. **Orientering om/drøftelse af ny aftale med Sportsmaster**

Kaare orienterede om ny aftale med Sportsmaster. Den er blevet mere enkel med nogle faste procenter. Vi forpligtiger os til at arrangere en klubaften med salg i klubhuset. Kaare er tovholder på den. Ulli er tovholder på at lave nogle konkurrencer til jul.

1. **Budgetter i udvalgene, hvilke udgifter hører ind under**

Det er vigtigt at når et udvalg har fået et budget, så skal de selv afholde de udgifter der knytter sig til de arrangementer man laver. Så klubben giver ikke ekstra til et arrangement medmindre vi er enige om i bestyrelsen, at der bevilges noget ekstra.

1. **Status 3 mands indendørsstævner**

Jeppe har talt med Søren Ejner, der stadig er tændt på idéen. Jeppe snakker Tue, Ulli og Søren om at finde en dag hvor banerne kan sættes op i hallen. Vi skal muligvis have pedel Kim ind over for at sikre at alle bander er der.

1. **Inspirationsmøde vedr. Landsby cup**

Da det ikke lykkes at lave Landsby cup i år er det oplagt at kalde de folk, der har været med til at arrangere tidligere og andre gode folk i byerne for at finde inspiration til hvordan vi enten kommer videre med Landsby cup eller når frem til at vi skal noget helt andet.

Jannie tager téten efter sommerferien.

1. **Status fodbold ungdom**
2. **Status fodbold senior**

HP deltager under punktet.

Vi er i efteråret i serie 3 og serie 5. Der er kommet nye puljer og det ser fornuftigt ud ift serie 3. Hvis ellers spillerne kommer lidt mere stabilt har vi to fine hold. HP tænker allerede nu i træningskampe, men er bange for at aftale for meget, da erfaringen er, at der kommer mange afbud. Det blev drøftet, hvad vi kan gøre for at ændre på det.

Kaare tager kontakt til Kirsten ift kørepenge til HP.

1. **Evt.**

3 september arrangerer borgerforeningen en dag for alle i byen. Vi får lagt nogle hjemmekampe tidligt på dagen.

D. 13 oktober kommer der nogle ud og fortæller spøgelseshistorier fra lokalområdet. Klubben sørger for at man kan melde sig til spisning.